เกียรติศักดิ์ ส่องแสง

เกียรติศักดิ์ ส่องแสง อดีตสมาชิกสภาผู้แทนราษฎรจังหวัดปทุมธานี สังกัดพรรคประชาธิปัตย์ อดีตที่ปรึกษารัฐมนตรีว่าการกระทรวงแรงงาน
== ประวัติ ==
เกียรติศักดิ์ ส่องแสง เกิดเมื่อวันที่ 16 ธันวาคม พ.ศ. 2508 ที่ อ.ตระการพืชผล จ.อุบลราชธานี สำเร็จการศึกษาระดับปริญญาตรี และปริญญาโท สาขาการวัดผลการศึกษา ปริญญาเอกสาขาการทดสอบและประเมินผลการศึกษา จากมหาวิทยาลัยศรีนครินทรวิโรฒ
== การทำงาน ==
ทำงานด้วยการเริ่มรับราชการครู สังกัดสำนักงานคณะกรรมการการประถมศึกษาแห่งชาติ ประจำที่จังหวัดพระนครศรีอยุธยา เมื่อปี พ.ศ. 2532 ต่อมาได้โอนมารับราชการเป็นนักวิจัย สังกัดมหาวิทยาลัยสุโขทัยธรรมาธิราช (มสธ.) ในปี พ.ศ. 2537 จากนั้นในปีถัดมาได้โอนไปสังกัดสถาบันเทคโนโลยีราชมงคล วิทยาเขตบพิตรพิมุขมหาเมฆ และย้ายมาประจำที่ศูนย์กลางสถาบันเทคโนโลยีราชมงคล (ปัจจุบันคือ มหาวิทยาลัยเทคโนโลยีราชมงคลธัญบุรี) ตั้งแต่ปี พ.ศ. 2540
=== งานการเมือง ===
เกียรติศักดิ์ ส่องแสง ได้เข้าร่วมงานการเมืองกับพรรคประชาธิปัตย์ เคยได้รับแต่งตั้งเป็นที่ปรึกษารัฐมนตรีว่าการกระทรวงแรงงาน (นายเฉลิมชัย ศรีอ่อน) และได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปทุมธานี เขต 4 แต่แพ้ให้กับว่าที่ร้อยตรี สุเมธ ฤทธาคนี จากพรรคเพื่อไทยแต่ในการเลือกตั้งซ่อมสมาชิกสภาผู้แทนราษฎรเขต 5 ปทุมธานี พ.ศ. 2555 แทน ว่าที่ ร.ต. สุเมธ ที่ลาออกไปลงสมัครนายกองค์การบริหารส่วนจังหวัด ในวันที่ 21 เมษายน พ.ศ. 2555 ดร.เกียรติศักดิ์ สามารถเอาชนะผู้สมัครจากพรรคเพื่อไทย และนับเป็นชัยชนะครั้งแรกในรอบหลายปีของพรรคประชาธิปัตย์ในพื้นที่ดังกล่าว
เขาลงสมัครรับเลือกตั้งในพื้นที่จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง ต่อมาปี 2564 เขาย้ายไปสังกัดพรรคเพื่อไทย และมีกระแสข่าวลือว่าพรรคเพื่อไทยจะวางตัวให้ลงสมัคร ส.ส.แบบแบ่งเขตในพื้นที่ จ. ปทุมธานี จนทำให้ผู้สนับสนุนพรรคเพื่อไทยในพื้นที่ จ.ปทุมธานีออกมาคัดค้าน เนื่องจากพฤติกรรมในอดีตโดยเฉพาะเมื่อครั้งเคลื่อนไหวกับ กปปส. ที่แสดงตนเป็นปรปักษ์กับพรรคเพื่อไทย และได้ยื่นหนังสือเพื่อให้พรรคเพื่อไทยทบทวนการให้นายเกียรติศักดิ์ลงสมัคร ส.ส. ในนามพรรคเพื่อไทย  และในปี 2565 เขาได้ย้ายไปสังกัดพรรคพลังประชารัฐ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เกียรติศักดิ์ลงสมัครรับเลือกตั้งในพื้นที่จังหวัดปทุมธานี เขต 6 แต่ไม่ได้รับเลือกตั้ง
== ประวัติการลงสมัครรับเลือกตั้ง ส.ส. ==
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปทุมธานี สังกัดพรรคประชาธิปัตย์ (ไม่ได้รับการเลือกตั้ง)
การเลือกตั้งซ่อมสมาชิกสภาผู้แทนราษฎรเขต 5 ปทุมธานี พ.ศ. 2555 สังกัดพรรคประชาธิปัตย์ (ชนะเลือกตั้ง)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขต 4 จังหวัดปทุมธานี สังกัดพรรคประชาธิปัตย์ (ไม่ได้รับการเลือกตั้ง)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขต 6 จังหวัดปทุมธานี สังกัดพรรคพลังประชารัฐ (ไม่ได้รับการเลือกตั้ง)
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
เว็บไซต์ส่วนตัวของ ดร.เกียรติศักดิ์ ส่องแสง 
บุคคลจากอำเภอตระการพืชผล
บุคคลจากจังหวัดปทุมธานี
ครูชาวไทย
อาจารย์คณะครุศาสตร์ - ศึกษาศาสตร์
นักการเมืองไทย
สมาชิกสภาผู้แทนราษฎรจังหวัดปทุมธานี
พรรคประชาราช
พรรคประชาธิปัตย์
พรรคเพื่อไทย
พรรคพลังประชารัฐ
บุคคลจากคณะศึกษาศาสตร์ มหาวิทยาลัยศรีนครินทรวิโรฒ
บุคคลจากมหาวิทยาลัยสุโขทัยธรรมาธิราช
บุคคลจากมหาวิทยาลัยเทคโนโลยีราชมงคลกรุงเทพ
บุคคลจากมหาวิทยาลัยเทคโนโลยีราชมงคลธัญบุรี
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ป.ม.